open-index/open-wikipedia-markdown huggingface dataset:
New Castle (Delaware)

**New Castle** er en gammel by i New Castle County, Delaware, USA med cirka 4&nbsp;862 innbyggere (2000).

## Historie
I 1657 grunnlegges kolonien *New Amstel* (innafor nåtidas New Castle) i 1657 av *City of Amsterdam*. Kolonien lå på land som Det nederlandske vestindiske kompani hadde solgt til Amsterdam.

## Referanser


## Eksterne lenker
*
Odd Dubland

**Odd Dubland** (født 10. desember 1938 i Varhaug på Jæren i Rogaland) er en norsk predikant, sanger, forfatter og billedkunstner. 

Odd Dubland begynte som ungdomssekretær og forkynner i Norsk Luthersk Misjonssamband i 1959. Seinere har han virket som bysekretær (forsamlingsleder) og bibelskolelærer. Odd Dubland er også bildende kunstner og har gitt ut flere bøker med oppbyggelse og kunst. som billedkunstner er han helst naturalist med hovedvekt på kystlandskap, hav og fjell. Han har i tillegg drevet mye med innspillinger av kristen sang og musikk.

Odd Dubland bor på Ålgård i Gjesdal kommune.

## Diskografi
* *Kvitekrist i møte med heidenskap : eit epos* 2007
* *Lær meg å kjenne dine veie* 2004
* *Evangeliske sanger i sør : Kongeparken 2003 Sammen med flere artister
* *Sanger Om Guds Nåde* 1998 Sammen med Oddrun Helen Dubland
* *Jeg Vet Min Gjenløser Lever* 1996 Sammen med Oddrun Helen Dubland
* *Dyp av nåde* 1992 

== Bibliografi ==
* *På eigne vegar* 2003     ISBN 82-520-3569-8
* *Mellom palett og preikestol''                                                                    1998     ISBN 82-520-3992-8 

## Eksterne lenker
* Odd Dublands blogg
* Eksempler på Dublands sang og musikk
* Andakter av Odd Dubland hos norea.no
Black Label Society

**Black Label Society** er et amerikansk heavy metal-band startet av Zakk Wylde i 1998. 

## Historie
Zakk Wylde var tidligere gitarist i bandet til Ozzy Osbourne, men da Osbourne midlertidig pensjonerte seg i 1992 gikk Zakk solo. Zakk har for øvrig fortsatt et godt forhold til sin kollega Osbourne, og Black Label Society er et fast innslag på Osbournes velkjente Ozzfest-turné.

Som soloartist hadde han avslått et tilbud om å spille i Guns N' Roses bak seg da han stiftet Black Label Society i 1998.

*Shot to Hell*, bandets niende album, kunne stilmessig vært laget i heavy metalens storhetstid på 1980-tallet. Bandet spiller her typisk amerikansk heavy metal med hes vokal og tunge riff.

## Bandmedlemmer
;Nåværende
* Zakk Wylde (vokal, gitar, piano) 1998 – 
* Nick Catanese (gitar) 1998 – 
* Will Hunt (trommer) 2010 – 
* John JD DeServio (bass) 1999, 2005 -

;Tidligere
* Phil Ondich (trommer) 1998-2000
* Steve Gibb (bass) 2000-2001
* Mike Inez (bass) 1999, 2001, 2003
* Robert Trujillo (bass) 2002
* James LoMenzo (bass) 2004-2005
* Craig Nunenmacher (trommer) 2000-2010

## Diskografi
* *[[Sonic Brew]]* – (1999) – Spitfire Records
* *[[Stronger Than Death]]* – (2000) – Spitfire Records
* *[[Alcohol Fueled Brewtality]]* – (2001) – Spitfire Records
* *[[1919 Eternal]]* – (2002) – Spitfire Records
* *[[The Blessed Hellride]]* – (2003) – Spitfire Records
* *[[Hangover Music Vol. VI]]* – (2004) – Spitfire Records
* *[[Mafia (album)|Mafia]]* – (2005) – Artemis Records
* *[[Kings of Damnation 98-04]]* – (2005) – Spitfire Records
* *[[Shot to Hell]]* – (2006) – Roadrunner Records
* *[[Order of the Black]] * – (2010) – E1 Music
## Eksterne lenker
* 
* 
*
The Thomson Corporation

**The Thomson Corporation** er et av verdens største informasjonsselskaper. De har korrespondenter over store deler av verden, særlig knyttet til business- og finansnyheter.

15. mai 2007 ble det kjent at selskapet kjøper Reuters i en avtale verdt 17,2 milliarder dollar. Thomson er ellers aktivt innen finanstjenester, helsesektoren, jus, forskning og utvikling, og skatt og revisjon. Selskapets aksjer er notert på New York og Toronto. Hovedkontoret ligger i den amerikanske delstaten Connecticut.

## Eksterne lenker
* The Thomson Corporation
Technicolor (selskap)

**Technicolor SA**, inntil 2010 **Thomson**, er et fransk multinasjonalt elektronikkkonsern som produserer fjernsyn og maskinvare for digitale film- og videoopptak og videoavspilling. Selskapet historie går tilbake til 1893 og det produserer blant annet digitale fjernsynsapparater og plattformer for mobilt TV (DVB-H). Thomson har hovedkvarter i Boulogne-Billancourt utenfor Paris.

Technicolor tilbyr apparater for mottak av TV-signaler over både kringkasting, internett og mobil (*triple play*), og TV-tjenester for 3G (UMTS)-mobilplattform.

Den 27. januar 2010 skiftet konsernet navn til Technicolor SA etter varemerket Technicolor som eies av konsernet.

Technicolor er notert på børsene i Paris og i New York.

## Referanser


## Eksterne lenker
* 
*
Pizzabakeren

**Pizzabakeren** er en norsk pizzarestaurantkjede basert på takeaway, med hovedkontor i Sandnes. Den ble etablert i mai 2003 av William Gulliksen og Arild Ask Bringeland som åpnet det første utsalget i Oktober 2003 på Klepp. Det tredje driftsåret hadde de en omsetning på mer enn 100 millioner NOK.

Den 10. august 2016 åpnet Pizzabakeren et pizzabakeri i den kinesiske byen Qingdao, året etter passerte kjeden 1 milliard NOK i omsetning. Per februar 2024 er det 216 pizzabakerier fordelt på alle Norges fylker.

## Referanser




## Eksterne lenker
*
Lancashire League

**Lancashire League** var en fotballturnering for lag i nordvestregionen i England. Ligaen ble stiftet i sesongen 1889, og Higher Walton var det første laget som vant turneringen. I 1903 ble turneringen en del av The Lancashire Combination. *Bury* og *Chorley* har vunnet turneringen flest ganger, med 2 seire hver.

## Vinnere av turneringen
Bouygues Telecom

**Bouygues Telecom** er et fransk mobilselskap, og en del av Bouygues-gruppen. Selskapet var fra 2005 til 2010 hovedsponsor for det franske sykkellaget Bouygues Telecom/Bbox Bouygues Telecom. Selskapets hovedkvarter, designet av Arquitectonica, er lokalisert ved grensen av Paris og Issy-les-Moulineaux i nærheten av elven Seine.

## Referanser


## Eksterne lenker
*
Isdans (TV-program)

***Isdans*** er en norsk talentkonkurranse som ble sendt på TV 2 i 2007. Her konkurrerte norske kjendiser i isdans sammen med hver sin profesjonelle kunstløppartner. Hver uke framfører deltakerne en dans på isen – og de to parene som har lavest score, måtte ut i såkalt isdansduell. Til slutt var det dommerne som bestemte hvilket av parene som ble i konkurransen og hvilket som røk ut. Programledere var Katrine Moholt og Tommy Steine. Programmet ble spilt inn i Manglerud Ishall i Oslo.  

Seieren gikk til Pål Anders Ullevålseter og hans dansepartner Anna Pushkova.

Serien ble i snitt sett av . Premieren ble sett av 463&nbsp;000 (en markedsandel på 34,9&nbsp;%), mens finalen ble sett av  (en markedsandel på 47,8 %).

## Deltakere og deres partnere
* Sandra Lyng Haugen, dansepartner Aleks Sunde Iversen
* Pål Anders Ullevålseter, dansepartner Anna Pushkova
* Anette Bøe, dansepartner Aleksandr Smokvin
* Jim Marthinsen, dansepartner Kaja Hanevold
* Dorthe Skappel, dansepartner Janusz Komendera
* Per Christian Ellefsen, dansepartner Marianne Fjørtoft

## Annet
Deltaker Sandra Lyng Haugen ble 22. april skadet i en bilulykke og måtte derfor trekke seg fra konkurransen. Dorthe Skappel falt med hodet i isen under en generalprøve 4. mai. Hun ble sendt til sykehus, men hadde ikke pådratt seg alvorlig skade og fortsatte i konkurransen. Programmet ble lagt ned etter en sesong.

## Referanser
Kviteseidmarken

Den årlige **Kviteseidmarken** i februar er mellom de eldste og mest tradisjonsrike marknene som fremdeles «lever» i Norge. Med utspring i den livlege hestehandelen mellom landsdelene tilbake på 1700-tallet, sammen med de sagnomsuste travløpene på «Hvideseidis» utover 1800-tallet, utviklet Kviteseidmarken seg til et årlig storarrangement med tilstrømning av folk og hest fra store områder.  På Øvre Telemarkens Traverselskab sine faste markenstravløp på Sundkilen fra 1880-årene og framover, kjempet traverne fra hele Telemark om heder og ære. 

På midten av 90-tallet tok man opp igjen de tradisjonelle travløpene, og hesten er i dag et fast innslag på Kviteseidmarken. Markenstravløpet i 2007 samlet nærmere 30 travere fra hele Telemark. Marken ellers består av en rekke innslag: På den tradisjonsrike Markensseksaen samler folk seg til lystig lag. Det blir arrangert kunst- og håndverksutstillinger rundt om i Kviteseidbyen, kulturkveld på kulturhuset, konserter og aktiviteter for de yngste.

Den eldgamle marken i Kviteseidbyen har naturlig nok sin egen slått. Spillemannen Per Anders Buen Garnås har komponert slåtten «Kviteseidmarken» (2005), og har selv fremført slåtten ved flere anledninger på konserter under marken.
Gyllent rektangel

Et **gyllent rektangel** er et rektangel hvis proporsjoner svarer til det gylne snitt, 1 : \varphi (dvs. 1 : 1,618\ 033\ 989\dots). Figuren påstås å være det estetisk mest behagelige rektangel.
Traversofløyte

**Traversofløyten** er den opprinnelige versjonen av tverrfløyten. Grepene på traversofløyten er veldig lik blokkfløytegrep, men blåseteknikken likner på tverrfløyteteknikk. Instrumentet har opprinnelig seks hull og som oftest en klaff på det syvende, for at det skal bli lettere å dekke det.

*Traverso* betyr egentlig «tverr», og heter det fordi fløyten holdes på siden. Traversoen ble lite brukt i orkestersammenheng, fordi den ikke klinger sterkt nok, og den ble derfor byttet ut med blokkfløyten, og senere med tverrfløyten.

Det finnes mange forskjellige typer traversofløyter, noen har flere klaffer (som fløytene fra romantikken), mens andre er mye enklere. Det finnes også oktavfløyter (klinger en oktav over), eller lengre og dypere fløyter, som alt-traverso.

Den eldste musikken helt frem til ca. 1850 (altså til Theobald Boehm oppfant klaffesystemet) ble skrevet nettopp for traversofløyte, men er likevel spillbar på nåtidens tverrfløyte.
Tom Ottar Andreassen

**Tom Ottar Andreassen** (født 19. august 1963 i Moelv) er en norsk fløytist, filharmoniker, kammermusiker, dirigent og musikkpedagog. Fra 1. august 2009 er han professor ved Norges musikkhøgskole. Fra 1986 er han 1. fløytist i Det Norske Kammerorkester. Høsten 2014 ble han alternerende solofløytist i Oslo Filharmoniske Orkester.

## Musikalsk virke
Andreassen vokste opp på Moelv. Som trettenåring begynte han å ta timer hos fløytisten Torkil Bye i Oslo. Senere ble han student ved Norges musikkhøgskole, der han fikk Ørnulf Gulbransen som lærer. Han studerte videre med Andreas Blau i Berlin og med Auréle Nicolet i Basel. Debutkonserten fant sted 1995 i Universitetets aula med et sammensatt orkester under ledelse av Antonio Papano og med Rikskonsertenes debutstøtte.

Han var lærer ved Barratt Due musikkinstitutts høgskoleavdeling i tidsrommet 1994–2014. Andreassen var solofløytist i Kringkastingsorkestret 1994–2014.

Foruten å være solofløytist i Oslo Filharmoniske Orkester og i Det norske kammerorkester, er han en hyppig gjest som solofløytist i Den norske Opera i Oslo og i Oslo Sinfonietta samt nordiske symfoniorkestre.

Han har vært instruktør blant annet for Ungdomssymfonikerne og Valdres Sommersymfoni. 

Som kammermusiker har Andreassen blant annet opptrådt i Wigmore Hall og gjestet orkestre som WDR Sinfonieorchester i Köln og Stuttgart Philharmoniker. Han har også vært knyttet til Malaysian Philharmonic Orchestra som solofløytist ved en rekke prosjekter.

## Ansettelsesforhold
* Høstsesongen 1983: vikar som fløytist i Den norske Operas orkester
* Vårsesongen 1984: alternerende solofløytist i Bergen Filharmoniske Orkester
* 1984–1994: alternerende solofløytist og deretter solofløytist i Den norske Operas orkester.
* Fra 1986: solofløytist i Det norske kammerorkester.
* 1994–2014: solofløytist i Kringkastingsorkestret.
* 1994–2014: fløytelærer ved Barratt Dues høgskoleavdeling – fra 2007 førsteamanuensis, fra 2009 professor
* Fra 2009: professor i fløyte ved Norges musikkhøgskole
* Fra 2014: solofløytist (alternerende) i Oslo Filharmoniske Orkester

## Plateutgivelser og konsertvirksomhet
Han har medvirket ved et høyt antall plateinnspillinger som solist, kammermusiker og orkestermusiker. Blant annet har han spilt inn Yngve Slettholms fløytekonsert *Possible Selections* med Oslo Filharmoniske Orkester under ledelse av Christian Eggen. 

Regelmessig medvirker han ved Risør Kammermusikkfest, Oslo Kammermusikkfestival, Festspillene i Bergen, Stavanger internasjonale kammermusikkfestival, Festspillene i Vestfold og Festspillene i Elverum foruten ved Ultimafestivalen.

## Dirigent og orkesterleder
Også som dirigent er Tom Ottar Andreassen aktiv i mindre utstrekning. Fra 2006 til 2010 var han musikalsk leder for Moelv Musikkforening. Han har ledet Det Norske Blåseensemble i Halden og Forsvarets Musikkorps i Harstad ved flere anledninger med verk av Mozart og Richard Strauss på programmet.

## Familie
Tom Ottar Andreassen er bror av organisten Roger Andreassen.

## Referanser


## Eksterne lenker
*
Fat Tony

**Anthony «Fat Tony» D'Amico** er en fiktiv karakter i den animerte serien *[[The Simpsons]]*. Figuren får stemme av Joe Mantegna. Fat Tony er en parodi på en mafialeder. Han blir ofte sett sammen med Joey, Legs, Louie, og av og til Johnny Tightlips. Han er ettersøkt av politiet i Springfield.

Marion Anthony «Fat Tony» D'Amico står bak flere av de kriminelle virksomhetene i Springfield. Idene hans inkluderer blant annet ulovlige pengespill, sigarett-smugling, bedrageri, og salg av hjemmebrent. I en episode inngår Homer en kontrakt med mafiaen for å drive ut Marge Simpsons rivaliserende mat-distributører. Fat Tony går etter ordfører Joe Quimby, som gjengjeldelse for Quimbys angrep på deres kriminelle virksomhet. Fat Tony legger også ut en kontrakt på en leiemorder mot Homer Simpsons etter at Homers private sikkerhetsfirma forstyrrer mafiaens kriminelle virksomheter. Homer ville ha blitt henrettet av mafiaen, hvis ikke Maggie Simpson hadde kommet til unnsetning med en rifle fra rommet sitt. Fat Tony har en sønn, Michael, som er på samme alder som Bart Simpson. Fat Tony dør i den 22. sesongen, på grunn av et hjerteinfarkt.

Etter at den originale Fat Tony døde av et hjerteinfarkt, ble han erstattet av sin mye slankere fetter Anthony Paul «Fit Tony» D'Amico. Men «Fit Tony» spiser veldig mye mat som en metode for å håndtere stress, på grunn av all deres kriminelle virksomhet. Hans store vektøkning fører til at kallenavnet endres til «Fit-Fat Tony,» og til slutt Fat Tony. I hovedsak gjenopprettes den opprinnelige karakteren Fat Tony. I en episode gifter Tony seg visstnok med Marges søster Selma Bouvier. Men forholdet deres blir ødelagt når Selma oppdager at Tony bare holdt en seremoni for å gjøre henne til hans elskerinne - ettersom Tony allerede var gift med en annen kvinne.
Oppbud

**Oppbud** kan vise til: 

* Konkurs etter skyldnerens egen begjæring.
* Inndeling av vernepliktige etter årsklasser.
Parliament

**Parliament**  er engelsk for parlament. Parliament kan ellers vise til

*Parliament-Funkadelic, amerikansk funkband
*Parliament jernbanestasjon, stasjon i Melbourne
Common law

**Common law** (engelsk: «felles lov») er i utgangspunktet sedvaneretten som over tid er blitt utviklet av opprinnelig engelske domstoler, men i ettertid også av domstoler med sin opprinnelse i det engelske samveldet (Canada, USA, Australia m.m.) siden middelalderen. Ettersom loven i Common law er utviklet av domstolenes egen praksis, sies det at  sedvaneretten utgjør uskrevne lover i motsetning til *[[statute law]]*, som er lov som er nedskrevet og vedtatt av lovgivende makt.

Systemet kjennetegnes særlig av rettsprinsippet stare decisis, hvor domstoler er bundet av avgjørelser i domstoler av samme eller høyere rang. I rettssystemet til England & Wales er alle domstoler underlagt Høyesterett (engelsk: «Supreme Court», tidligere «Overhuset», eller «House of Lords») og bundet av dens avgjørelser. I nyere praksis i England & Wales er Høyesterett riktignok ikke lengre bundet av sine egne avgjørelser, men vil likevel normalt følge sin egen tidligere praksis. Domstolen av andre rang, «Court of Appeal», er derimot bundet av sine egne avgjørelser, men etter Court of Appeal er alle domstoler av lavere rang som regel bare bundet av praksis fra høyere domstoler og ikke av sin egen praksis. Det er bare de avgjørende rettslige grunnene i dommen, kalt dommens ratio decidendi, som kan være bindende. Uttalelser i dommen som ikke er avgjørende for domsresultatet i den enkelte dommen er kalt obiter dictum, er ikke bindende, men likevel være sterkt rådgivende, særlig om den kommer fra overordnede domstoler.

I England & Wales er Common law underlagt lovtekster eller «Acts of Parliament». Etter at en statutt er vedtatt, vil dette umiddelbart overskride tidligere sedvanerett utviklet av domstoler. Likevel er mange rettsområder fortsatt basert på Common law, ettersom parlamentet ikke har lagt frem lovtekster på alle områder. For eksempel er mord ikke omfattet av noen lovtekster, men er likevel straffbart under Common law på bakgrunn av domstolens bindende sedvanerett.

## Common law som rettsorden
I dag har *Common law* to betydninger. I sin alminnelighet beskriver begrepet den engelske rettsordningen og de rettsordninger som bygger på denne. I denne betydningen er *Common law* en rettsfamilie som skiller seg fra begrepet *[[civil law]]*, som betegner de kontinentaleuropeiske rettsordningene og de rettsordninger som bygger på disse. Foruten sedvanerett utviklet av domstolene kjennetegnes Common law som rettsorden gjerne ved at lovtekster eller statutter ikke er systematisert eller konsolidert i såkalte rettskoder, men en rekke forskjellige «Acts», og derfor noe vanskeligere å navigere, særlig for lekmenn.

## Referanser
Southern Pacific Railroad

**Southern Pacific Railroad** var et jernbaneselskap i USA, etablert i 1865. I 1932 kjøpte Southern Pacific St. Louis Southwestern Railway, også kjent som *Cotton Belt*, men det fortsatte som et datterselskap fram til 1992. I begynnelsen av 1980-tallet ble det planlagt en fusjon mellom Southern Pacific og Santa Fe. Det endte med at Southern Pacific ble kjøpt av selskapet bak Santa Fe.

Amerikanske myndigheter aksepterte ikke fusjonen og i 1988 solgte Santa Fe Southern Pacific til Denver and Rio Grande Western Railroad som slo de to selskapene sammen. Markedsføringsårsaker lå bak beslutningen om å la trafikken fortsette med å gå under navnet Southern Pacific. Økonomisk gikk det imidlertid dårlig og i 1996 ble selskapet kjøpt av Union Pacific, blant annet for å møte konkurransen fra det nyetablerte Burlington Northern and Santa Fe Railway.

## Eksterne lenker
* Southern Pacific Historical and Technical Society (engelsk)
The Mercury Phoenix Trust

**The Mercury Phoenix Trust** er en stiftelse til minne om Freddie Mercury.

Rett etter Freddie Mercurys død begynte resten av medlemmene i Queen og manageren deres, Jim Beach, å samle inn penger og skape bevissthet om aids til hans minne. Sammen organiserte de *the 1992 Freddie Mercury Tribute Concert* hvor de ga pengene de fikk inn fra konserten til *the Mercury Phoenix Trust*. 

Siden 1992 har *the Mercury Phoenix Trust* donert over £8 millioner til kampen mot aids. For øyeblikket konsentrerer de seg om utdanning og bevissthet i *the Developing World.*
Gurbanguly Berdimuhamedow

**Gurbanguly Mälikgulyýewiç Berdimuhamedow** (også skrevet *Berdymukhammedov* etter transkripsjon fra russisk:  (eller ) ; født 29. juni 1957) er en turkmensk politiker. 
Han var Turkmenistans president fra 2006 til 2022. 

Han ble fungerende president 21. desember 2006, etter Saparmyrat Nyýazows død. Den 14. februar 2007 ble han erklært president etter å ha vunnet presidentvalget tre dager tidligere med 89 % av stemmene. Hans sønn Serdar Berdimuhamedow overtok som president 19. mars 2022 etter han vant et presidentvalg 12. mars 2022. 

## Oppvekst
Han ble født i Badbarad i regionen Gökdepe Etrap i Ahal sør i Sovjetunionen, dagens Turkmenistan.

## Politisk karriere
Berdimuhamedow var tidligere president Saparmyrat Nyýazows personlige tannlege, og presidenten gav ham stillingen som landet helseminister i 1997. Blant oppgavene Berdimuhamedow ble satt til å utføre, var å stenge alle sykehusene utenfor hovedstaden. Denne og andre helsereformer bærer mye av skylden for helseproblemene landet sliter med, med en gjennomsnittlig forventet levealder på bare 58 for menn og 65 år for kvinner.

## Som president
Etter Nyýazows død var det etter konstitusjonen folkerådets formann Öwezgeldi Ataýev som skulle overta posten som Turkmenistans president, men han ble satt under etterforskning for kriminelle aktiviteter, og Berdimuhamedow kunne overta midlertidig frem til valget som skulle avholdes i februar 2007. Dette valget hadde seks kandidater, men alle var fra Turkmenistans demokratiske parti som satt ved makten, og oppoisjonens kandidater fikk forbud mot å stille. 

Berdimuhamedow uttalte at han ville fortsette Nyýazows politikk, men utvikle landet videre. Blant annet ville han gi innbyggerne ubegrenset tilgang til internett, bedre utdannelse og høyere pensjoner.

## Referanser


## Eksterne lenker
*
VM i innebandy for kvinner 2001

**[[Innebandy-VM|Verdensmesterskapet i innebandy]]** for kvinner i 2001 ble arrangert i Riga i Latvia 20 til 27. mai. Åtte lag deltok i det tredje verdensmesterskapet for kvinner. 

## Gruppe A

### Tabell gruppe A

*Finland og Norge til semifinale, Tsjekkia til kamp om 5.-plass og Østerrike til kamp om 7.-plass

## Gruppe B

     
     
### Tabell gruppe B

*Sverige og Sveits til semifinale, Latvia til kamp om 5.-plass og Tyskland til kamp om 7.-plass

## Plasseringskamper
### Kamp om 5 - 8.-plass
 

 
 

## Semifinaler

   
## Bronsefinale

## Finale

## Plasseringer

 
## Kilder
* WOMEN´S WFC 2001 floorball.org, besøkt 7. august 2018
Halvromsfæring

**Halvromsfæring** er en størrelse av robåt mellom færing og seksæring.  Den har kun to ro-rom som færingen, men i tillegg et halvt rom, et *halvrom*, mellom de to ro-rommene.  Det er dette halvrommet som i riktig store halvromsfæringer kan være nesten så langt som et fullt rom, og få årefester også her, og har dermed 3 par årefester som en seksæring.

En halvromsfæring er ofte ikke lengre enn en vanlig færing; ved å bygge inn et halvrom oppnår båtbyggeren akkurat den avstanden mellom forreste og akterste band som han vil ha.  Det er en stor fordel under roing å ha dette halvrommet, fordi roerne kommer lengre fra hverandre, nemlig de 30-50 cm av båtlengden som halvrommet utgjør.  Videre kan halvrommet brukes til å legge løsøre i.  Det er eksempel på at en båtkjøper har fått en oselverbygger til å bygge inn halvrom også i en slik båt, selv om oselvere tradisjonelt ikke har dette; i halvrommet er det så innredet fiskepark (brønn med vann til å ha levende fisk i). Fiskeparken hadde huller ut i sjøen.
Lucius I

**Lucius I** (født i Roma, død 5. mars 254 samme sted) var pave i åtte måneder fra 253 til 254 og ble kåret til helgen. Hans navnedag er 4. mars.

## Liv og virke
Han ble født i Roma, men om hans familie vet man bare at faren het Porfyrian. Lucius ble trolig valgt til pave 25. juni 253, og han døde 5. mars 254. Valget foregikk under forfølgelsene, som medførte forvisning av hans forgjenger pave Cornelius.

Selv ble Lucius forvist av keiser Trebonianus Gallus straks etter han var blitt valgt til pave. Etter keiserens voldsomme død kunne han inislertid vende tilbake til Roma, under den nye keiser Valerian. Novatians skisma vedvarte i hans pavetid. Pave Lucius tok avstand fra novatianernes rigorøæsitet, og gikk - likesom sin forgjenger - inn for en mildere botspraksis enn dem.

Han omtales i flere brev fra Cyprianus, der det fremgår at de delte den milde holdningen til muligheten for å tilgi en angrende synder.

Ifølge tradisjonen ble han martyr under Valerians forfølgelser, men dette er tvilsomt, siden disse startet etter mars 254, da Lucius angivelig døde.

## Relikviet
Hans gravstein kan stadig ses i krypten som kalles «det lille Vatikan» i Calixtuskatakombene i utkanten av Roma. Senere ble hans relikvier brakt til Santa Cecilia-kirken i bydelen Trastevere sammen med relikviene fra Santa Cecilia. Tidlig på 1100-tallet var noen demoner angivelig på ferde i Isefjorden ved Roskilde, og da de uttalte at de ikke var redde for noe annet i hele verden enn Lucius' hodeskalle, var det ikke annet å gjøre enn å hente den til Danmark. Roen senket seg igjen over Isefjorden, og slik kom Lucius' hodeskalle til Roskilde domkirke. Dermed ble han også domkirkens skytshelgen.

Etter reformasjonen, som gjorde slutt på tilbedelsen av relikvier, kom hodeskallen til Frederik IIIs «kunstkammer» og derfra senere til Nationalmuseet i København. På 1900-tallet ble relikviet skjenket til den katolske kirke i Danmark, og oppbevares nå i Sankt Ansgars domkirke i København. Hodeskallen er et av svært få relikvier som overlevde reformasjonen i Danmark. Imidlertid stilte Øystein Morten spørsmål om Lucius' kranium kunne være blitt forvekslet med hodeskallen etter Sigurd Jorsalfare (1090 - 1130). (Hodeskallen hans ble oppbevart ved Nationalmuseet på 1800-tallet, før den ble donert til Universitetet i Oslo i 1867.) Danske eksperter foretok derfor en karbon 14-datering av Lucius' hodeskalle, som viste seg å ha tilhørt en person som levde en gang i tidsrommet 340-431 e.Kr., og derfor hverken kan stamme fra pave Lucius eller Sigurd Jorsalfare.

## Referanser
Dalakopa

**Dalakopa** er en norsk folkemusikk-/gammeldans-gruppe, stiftet i 1985 med Bent Jacobsen som kapellmester. Gruppen har base på Røros og består av medlemmer fra Norge, Sverige, Danmark og USA. Gruppen har vunnet flere priser, blant annet NM i gammeldansmusikk under Titanofestivalen tre ganger (1986, 1990 og 1991), nordiske mestere 1987 og fikk ærespris under festivalen i 1986. For sitt første album, *Dalakopa*, vant de Spellemannprisen 1986 i klassen folkemusikk/gammeldans. 

Gruppen har vært med å framføre gammaldansmessen *Vindens hjul*, en oppsetning med tekst av Johan Falkberget og musikk av Henning Sommerro, flere ganger. De har også vært med å spille inn denne gammeldansmessen på CD. Albumet ble gitt ut i 1996 og messen har siden blant annet blitt satt opp på Vossajazz og Olavsfestedagene. Foruten Dalakopa og Sommerro har John Pål Inderberg, Jan Magne Førde, Hans Fredrik Jacobsen, Tone Hulbækmo og Solheimkoret medvirket på oppsetningene. 

## Resultater og utmerkelser
* 1985: 2.plass i NM Titano på Titanofestivalen
* 1986: Spellemannsprisen for plata *Dalakopa*
* 1986: 1.plass i NM Titano på Titanofestivalen
* 1987: Titanos ærespris på Titanofestivalen
* 1987: 1.plass Nordisk mesterskap
* 1990: 1.plass NM Titano på Titanofestivalen
* 1991: 1.plass NM Titano på Titanofestivalen
* 1993: 2.plass i Kappspell på NRK
* 2000: 3.plass på Landsfestivalen i Gammaldansmusikk
* 2002: 1.plass, Drømmespellmann under Polsfestivalen på Melhus
* 2003: 2.plass i Kappspell på NRK
* 2004: 1.plass, Drømmespellmann under Polsfestivalen på Melhus
* 2006: Selstreffprisen
* 2009: Gullskoen, Dansefolkets pris
* 2018: Utnevnt som æresmedlemmer i Gammeldansens og trekkspillets Hall of Fame, Selbu
* 2019: Go'fotprisen under Go'fotfestivalen på Hell
* 2019: Vågåfatet under Vågåtreffet
* 2024: Storefjellprisen

## Medlemmer
* Oline Sofie Bakkom Härdelin, fele
* Torill Aasegg, fele og nyckelharpe
*Jens Nygård, fele
*Bent Jacobsen, kapellmester, trekkspill, orgel, piano, fele
* Mary Barthelemy, fløyter
* Stein Nygård, trekkspill
* Roar Kjeldsberg, bass
* Ole Anders Feragen, gitar
**Tidligere medlemmer:**

* Thuva Härdelin, fele
* Thore Härdelin, fele, vokalist 
* Terje Elven, bass
* Bjørn Solli, bass
* Arne Nygård, trekkspill
* Arne Sigurd Haugen, gitar
* Bjørn Bårdstu, gitar

## Diskografi
**Egne utgivelser** 
* *[[Dalakopa (album)|Dalakopa]]* (MC, 1986) 
* *[[På viddene]]* (MC, 1988) 
* *[[Villdans og Honning]]* (MC, 1991, CD-format i 2004)
* *[[Høysnu]]* (MC, 1993)
* *[[E vi alle ihopa]]* (CD, 1996)
**[[Vindens hjul]]* (CD, 1996)
* *[[Trøndertrøkk med Dalakopa]]* (CD, 1998)
* *[[Grenseløst]]* (CD, 2000)
* *[[Elixir]]* (CD, 2006)
* *[[Trø]]*  (CD, 2008)
* *Dalakopa Jubileum 1984-1914, samlealbum* (3 CD, 2014)
* *Hyllest til spellmannen* (CD, 2017)
* *Dalakopa 40 år* (CD, 2024)

**Deltar på**
* Åge Aleksandersen og Sambandet sin «Kveldssol» på plata *Sukker og Salt* fra 2014

## Eksterne lenker
* 
*
Cobra

**Cobra** kan vise til :

* Bell AH-1 Cobra, kamphelikopter
* AC Cobra, bilmodell
* COBRA (kunst), kunstnergruppe med fargestyrke
* Cabinet Office Briefing Rooms, britisk koordineringorgan for nasjonal sikkerhet (forkortes COBRA eller Cobra)
* Cobra (film), am. spillefilm fra 1986 med Sylvester Stallone.
Befolkningsvekst

**Populasjonsvekst**, eller **befolkningsvekst**, er endring av populasjon over tid. Veksten bestemmes ut ifra antall fødte, døde, og innvandring/utvandring.

Det måles i absolutt vekstrate og naturlig vekstrate. Naturlig vekstrate måler bare fødsel og død, mens absolutt vekstrate måler fødsel og død, samt inn- og utvandring.

## Global befolkningsvekst
I år 1000 var folketallet på Jorda et sted mellom 275 og 345 millioner. I 1930-årene økte folketallet i verden med rundt 20 millioner per år. På slutten av 1960-årene var den årlige veksten på 72 millioner. På bare 40 år, fra 1960 til 2000, doblet verdens befolkning seg fra 3 til 6 milliarder. 

I 2011 passerte den 7 milliarder.

## Populasjonsvekstrate
I biologi er **vekstraten** i en populasjon økningen eller minskningen av antall individer over et bestemt tidsrom. Populasjonsvekstrater angis som hvor stor andel av populasjonen har kommet til i løpet av siste tidsrom (time/dag/år). Vekstraten hos en langsomt reproduserende art som menneske er på rundt 1,1% per år. Verdens befolkning var 7 milliarder i 2012, som gir at befolkningsveksten er på rundt 75 millioner mennesker årlig. Vekstraten til forskjellige organismer er en viktig del av økologisk teori.

### Matematisk vekstrate
Når en populasjon vokser vil vekstraten være positiv, når den synker vil vekstraten vær negativ. I sin enkleste form uttrykkes vekstraten med følgende formel:

:Populasjonsvekstrate = \frac{ P(t_2)  -  P(t_1)} {P(t_1)(t_2-t_1)}

P er antall individer i populasjonen, og t1 og t2 er to påfølgende tidspunkter. Denne formelen er imidlertid bare gyldig dersom tidsintervallet (t2 - t1) er kort nok. Over et lengre tidsrom vil pupulasjonstettheten (antall individer per areal) kunne påvirke vekstraten gjennom for eksempel matmangel. En vekstrate på 0 betyr at det ikke er noen endring i populasjonen mellom de to tidspunktene. Selv om vekstraten er 0, kan det likevel ha skjedd store endringer i fødselsrate, dødsrate, immigrasjon/emigrasjon og stamsetningen av aldersklasser.

Et nært beslektet mål er netto reproduksjonsrate, der man ser bort fra inn- og utvandring. Hos organismer med kjønnet formering med adskilte hunn- og hannindivider, vil antall hunner som kan føde/legge egg være en begrensende faktor. I slike tilfeller vil en netto reproduksjonsrate på mer enn 1 vise at antall hunner i bestanden er økende, mens en rate på under 1 indikerer at antall hunner synker. Hos tvekjønnede og ukjønnede organismer refererer tallet seg til hele bestanden.

## Se også
* Fødselsrate
* Liste over land og territorier etter fertilitetsrate
* Verdens befolkning
* Befolkningspyramide
* Befolkningseksplosjon
* Den kinesiske fødselsplanleggingspolitikken
* Tvangssterilisering

## Referanser


## Eksterne lenker
* Hvordan beregner vi befolkningsvekst? - artikkel fra forskning.no 6.11.11
Gregershullet

**Gregershullet** er et stedsnavn og veikryss i Tønsberg kommune i Vestfold, i krysset mellom fylkesvei 3214 og Langeliveien. Navnet Gregershullet er ofte ikke nevnt på kart, selv ikke på Statens vegvesens egne kart. Den svingete, bratte veien til Gregershullet er populær blant syklister, og mange sykkelritt går gjennom dette krysset.
Tadej Valjavec

**Tadej Valjavec** (født 13. april 1977) er en slovensk landeveissyklist.

I mai 2010 ble han suspendert for irregulære verdier i det biologiske passet. I august ble han frikjent av det slovenske antidoping-byrået. I april 2011 ble UCIs anke tatt til følge av CAS. Utestengelsen gjelder i to år fra januar 2011.

## Referanser

## Eksterne lenker
* 
*
Lise Männikkö

**Lise Männikkö** (født 29. desember 1950 i Oslo) er en norsk forfatter, bosatt i Hølen i Akershus. 

Hun debuterte med boka *Tom Abraham og Gamlehjelpen* i 1989. Männikkö har skrevet en rekke bøker for barn, ungdom og voksne. Hun er inspirert blant annet av den kanadiske forfatteren L.M. Montgomery og Tove Jansson.

Hun har også vært  nestformann i Norske Barne- og Ungdomsbokforfattere.

## Bøker
* 1989: *Tom Abraham og Gamlehjelpen* –  barnebok illustrert av Vivian Zahl Olsen
* 1990: *Tom Abraham i Bakvendtland* – barnebok
* 1991: *Augusta på sommerferie* – barnebok illustrert av Turi F. Lauenborg
* 1992: *Loggbok for hemmelige helter* – barnebok
* 1993: *Stakkars Ina* – barnebok
* 1994: *Skilpadda vår* – barnebok
* 1995: *Klassebildet* - ungdomsbok
* 1996: *Pakken på trærne i parken* – barnebok illustrert av Elisabeth Moseng
* 1997: *Desemberdrømmer* – ungdomsbok
* 1998: *Såret engel* – ungdomsbok
* 1998: *Jenta utenfor gjerdet* – barnebok illustrert av Werner Grossmann
* 1999: *Omvendt høst* – ungdomsbok
* 2000: *Da englebarnet pyntet til jul* – barnebok illustrert av Anette Grøstad
* 2001: *Mennesket M* – roman
* 2001: *Stille Pernille* – barnebok illustrert av Bo Gaustad
* 2002: *Esp* – barnebok
* 2003: *Liten som en rosin* – barnebok illustrert av Inger Lise Belsvik
* 2005: *Den gangen vi fanget en bengel* – barnebok illustrert av Cecilie Seim
* 2009: *Hemmelig agent 24* – ungdomsbok om Gunnar Sønsteby
* 2009: *Skriften i mørket, historien om Lois Braille* – biografi barn og ungdom, Omnipax
* 2011: *Lommetyver i byen* – barnebok, Cappelen Damm
* 2013: *Dikterjenter, Lucy Maud Montgomery og jeg* – biografi barn og ungdom, Omnipax 
* 2014: *Trappa i treet* – barnebok, Omnipax
* 2016: *Linda i vingetrøbbel* – barnebok, Dreyer 
* 2016: *Den lille traktoren Gråtass. I full fart* – barnebok, Cappelen Damm

## Kilder
*Presentasjon av Lise Männikkö i Forfatterkatalogen på Forfattersentrums nettsider

## Eksterne lenker
* Lise Männikkös hjemmeside
Kornelius (pave)

**Kornelius** (født ca. 180, død i juni 253 i Centuricellae) var den 21. pave fra mars 251 til sin død.

## Liv og virke
Cornelius ble valgt til pave enten den 6. eller 13. mars 251, midt under keiser Decius' forfølgelse av de kristne. Hans utnevnelse ble bestridt av Novatian, som holdt fast på sin oppfatning at ikke en gang biskoper kunne gi absolusjon for graverende synder som mord, ekteskapsbrudd eller apostasi, men at disse delikter skulle fastholdes til dommen på den ytterste dag. Cornelius anså tvert imot at biskoper kunne gi absolusjon fra slike alvorlige synder.

Med støtte fra Cyprianus vant Cornelius' linje, og han ble valgt til pave. Novatianus flyktet fra Roma, men hans tilhengere dannet en sekt som den øvrige kristenhet avviste som kjetteri (novatianerne).

I de skrifter der Cyprianus støtter Cornelius fremkommer at den romerske kirke på denne tiden hadde 155 prester og støttet 1500 enker og fattige.

Etter et to år langt pontifikat, under keiser Trebonianus Gallus' regjering, ble Cornelius landsforvist til Centuricellae (*Civita Vecchia*), der han døde i juni 253.

En del av Cornelius' relikvier ble ført til Tyskland i middelalderen; hans hode sies å finnes i Kornelimünsterklosteret i Aachen. I Rhinlandet æres han som elskendes skyttshelgen, og var der en av de *Vier Marschälle Gottes*. Cornelius er også vernehelgen for jordbrukere og buskap.

Cornelius lot oppta relikvier etter Paulus og Peter fra katakombene.

## Referanser


## Eksterne lenker
* Om paven i Catholic Encyclopedia 1913
* Letters of Pope Cornelius I
Raúl Alcalá

**Raúl Alcalá Gallegos** (født 16. februar 1964 i Monterrey) var en profesjonell syklist. Han var den første meksikanske syklisten som deltok i Tour de France.

I 1987 endte han på niendeplass, og vant den hvite ungdomstrøya i Tour de France. I både 1989 og 1990 vant han etappeseier i Tour de France og endte på åttendeplass sammenlagt.

## Eksterne lenker
*
Bjarne Herrefoss

**Bjarne Herrefoss** (født 15. februar 1931 i Seljord, død 15. mai 2002) var en norsk hardingfelespiller fra Bø i Telemark. Han var en av Norges ledende spelemenn i sin tid. 

Han ble norgesmester på hardingfele fire ganger: 1967, 1975, 1979 og 1991. Sammen med Knut Hamre og Hallvard T. Bjørgum vant han Spellemannprisen 1998 i klassen folkemusikk for albumet *Toneflaum*. Han bodde i Tokke siste delen av livet sitt, ble tildelt Tokke kommunes kulturpris og ble i 2000 utnevnt til æresmedlem av Landslaget for spelemenn. I 1990 spilte han og Hallvard Bjørgum inn 21 slåtter for NRKs folkemusikkarkiv.

## Biografier
I 1996 ga journalist Olav Bø ut biografien *Dei fine tonane : meisterspelemannen Bjarne Herrefoss : 50 år med folk og musikk*. på Genius Forlag.

I 2019 ga også forfatteren og musikeren Stein Versto ut en biografi om Herrefoss.

## Referanser
Portugisiske euromynter

**Portugisiske euromynter** er sirkulasjonsmynt av Den europeiske unions valuta euro med nasjonalt motiv for Portugal på revers.

## Euro
Euro (€) er felles valuta i de fleste medlemslandene i EU, inklusiv Portugal. Euromynter har to sider; en felles med valørinskripsjon og en annen som er ulik fra land til land.

## Nasjonale motiver

Portugals euromynter har segl tilhørende landets første konge, Alfonso I, som motiv. Seglene er omgitt av kasteller og våpenskjold. Kongens segl fra 1134 vises på 1-, 2- og 5-centmynten, seglet fra 1142 er å finne på 10-, 20- og 50-centmynten, mens seglet fra 1144 pryder 1- og 2-euromynten. Teksten Portugal er også påtrykket. Vítor Manuel Fernandes dos Santos er designeren av myntene.

## Referanser


## Eksterne lenker
*
VM i innebandy for kvinner 1999

**[[Innebandy-VM|Verdensmesterskapet i innebandy]]** for kvinner i 1999 ble arrangert i Borlänge i Sverige 9 til 15. mai. Det var andre gang verdensmesterskapet i innebandy for kvinner ble arrangert og åtte lag deltok. 

## Gruppe A

    
### Tabell gruppe A

*Sverige og Sveits til semifinale, Tyskland til kamp om 5.-plass og Russland til B-VM 2001.

## Gruppe B

### Tabell gruppe B

*Norge og Finland til semifinale, Tsjekkia til kamp om 5.-plass.

## Plasseringskamper
### Kamp om 5.-plass
 

## Semifinaler

   
## Bronsefinale

## Finale

## Plasseringer

## Kilder
* WOMEN´S WFC 1999 floorball.org, besøkt 7. august 2018
Andreas Rogert

**Andreas Rogert** (født november 1754 i Trondheim, død 10. juni 1833) var en norsk justitiarius og medlem av Riksforsamlingen på Eidsvoll.

Rogert hadde juridisk utdannelse fra København, og arbeidet som sorenskriver og assessor før han i 1805 ble justitiarius i Trondheim Stiftsoverrett.

Han representerte sammen med Peter Schmidt Trondeim by på riksforsamlingen. Han var visepresident for forsamlingen den første uken og var én av de femten som satt i Konstitusjonskomiteen.

Rogert tilhørte selvstendighetspartiet. Han engasjerte seg i saker med nasjonal symbolverdi, blant annet var han talsmann for den gamle norske tronfølgeloven og sammen med Georg Sverdrup fikk han gjennomslag for en forskrift om kongekroning i Trondheim. Han var ellers ikke særskilt aktiv på forsamlingen, noe som kan skyldes hans helsetilstand. Jacob Aall skrev om han (sitat fra *Dansk biografisk leksikon*): 
«Om R.s Kundskaber kunde ingen Tvivl være; men hans Sygelighed hemmede hans Virksomhed. Denne alvorlige og stille Mand, der var mer Olding formedelst Svaghed end af Alder, tog liden Del i Komiteens Forhandlinger som i Rigsforsamlingens i det hele. Fædrelandets politiske Farer forøgede hans melankolske Stemning, hvilken han dog sjælden og kun i Vennekreds lagde for Dagen i enkelte Ulykkesspaadomme. Kun da Talen var om Kongens Kroning, kom han noget i Aande og ivrede for, at den skulde ske i Throndhjem, hvilken Bestemmelse i Grundloven ogsaa skyldes ham.»
 
Etter riksforsamlingen tok Rogert med seg Falsens og Adlers grunnlovsutkast hjem til Trondhjem, og han hadde det i sin private boksamling til sin død i 1833. På auksjonen etter Rogert ble manuskriptet kjøpt av eidsvollsmannen Christian Horneman.

Rogert var ikke aktiv i politikken etter riksforsamlingen. Hans bolig i Trondheim i 1814 var den staselige Collingården. Den ble revet i 1898 for å gi plass til Trondhjems Tekniske Læreanstalt. Området ble imidlertid ikke bebygget og utgjør i dag hoveddelen av Archidiakoni plass bak byens rådhus.

Det er reist en bautastein til ære for de to eidsvollsmennene Peter Schmidt og Andreas Rogert utenfor Nidaros domkirke.

## Referanser


## Kilder
* Rogerts biografi på Eidsvoll 1814
* Terje T. V. Bratberg: *Andreas Rogert og Collingården i Trondheim, *i Jørn Holme (red.): *De kom fra alle kanter - Eidsvollsmennene og deres hus, *Cappelen Damm 2014 s. 455-457. ISBN 978-82-02-44564-5
* Anders Bjønnes m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814
* Biografi i ''Dansk biografisk leksikon'' fra 1905 (på dansk)
* Tallak Lindstøl: *Stortinget og Statsraadet 1814-1914*, Kristiania, 1914, samt tillæg. B. 1 D. 2 : Biografier L-Ø samt tillæg digital utgave side 719
* 

## Eksterne lenker
* 
*
Bjarni Sigurðsson

**Bjarni Sigurðsson** (født 1960) er en islandsk tidligere fotballspiller. Han var keeper for  Brann fra 1985 til 1988. Han spilte også en sesong for Brann i 1994, hvoretter han reiste tilbake til Island. Sigurdsson spilte tilsammen 124 kamper for Brann. Han vant ingen titler med Brann.

## Referanser


## Eksterne lenker
*
Kent Brockman

**Kent Brockman** er en figur i den animerte TV-serien *[[Simpsons]]*. Skuespilleren Harry Shearer gir stemme til figuren. Han jobber i Springfields lokal-TV *Channel 6*. Han har også ledet programmer som *Eye on Springfield* og *Kentrasting People*. Brockman startet sin TV-karriere på 1960-tallet under navnet **Kenny Brocklestein** (episoden «Mother Simpson»).

Kent Brockman er vert for Channel 6-nyhetene - i tillegg til Smartline, et lokalt aktualitetsprogram for Springfield. Det har blitt antydet at Brockman er jøde, etter å ha byttet etternavn fra Brockelstein. Men Brockman har også blitt sett flere ganger ved gudstjenester under pastor Timothy Lovejoy i hans protestantiske kirke. Brockman har en datter, Brittany.

I den tredje sesongen vant Brockman en lotteri-jackpot på flere millioner dollar, og forlot nyhetssendingen mens han fremdeles var på luften. Imidlertid forble han et nyhetsanker fordi han var under kontrakt, selv om han også innrømmet at han liker å tjene 500 000 dollar i året. Han har en pågående feide mot trafikk-reporter Arnie Pye ved samme TV-kanal.

Brockmans forkjærlighet for å bruke støtende språk slår også tilbake på ham selv, for eksempel etter at Homer Simpson ved et uhell søler kaffe på Brockman. Han skriker en rekke banneord som sjokkerte alle som hører på. Brockman blir degradert til værvarsling på grunn av dette, og TV-stasjonen måtte også betale en bot til Federal Communications Commission (FCC)
Skinke

**Skinke** er utskjæring fra svinets eller andre dyrs lår mellom kne og hofteben. Allikevel brukes ordet primært for å snakke om lår fra svin og fram til 2005 var det ifølge Mattilsynets regler bare lårstykket fra svin som kunne markedsføres som skinke.

Skinke kan tilberedes og serveres fersk, med eller uten ben, som f.eks. stekt skinkestek eller skinkerull. Den kan renskjæres, kokes og brukes som pålegg med navnet kokt skinke. 

Skinke kan også konserveres på ulike måter, som røyking og speking. Spekeskinke er i så måte et kjent produkt med lange tradisjoner i mange land. Likeledes kan skinke foredles på andre måter, for eksempel marinering og kombinasjoner av metoder, som lettrøkt og kokt påleggsskinke, som ofte selges under ulike sesongnavn, som *juleskinke*, *påskeskinke* og *sommerskinke* med mer.

Skinke hører med til de mest eksklusive kjøttråvarene og er underlagt strenge, definerte råvarekrav. Derfor dukker det opp en rekke produkter som har liknende navn, men ikke samme høye råvarekvalitet. Eksempler på slike er såkalt *familieskinke*, som består av sammenpressende biter av svinekjøtt, og *bogskinke*, som består av renskåret svinekjøtt fra bog (forpart).


Félix Vallotton, 1918 - Le Jambon.jpg|*Le jambon* (Félix Vallotton, 1918).
Édouard Manet - Le jambon.jpg|*Le jambon* (Édouard Manet, c. 1875).
Paul Gauguin 035.jpg|*Le jambon* (Paul Gauguin, 1889).


## Referanser


## Se også
* Spekeskinke
** Ibéricoskinke
** Jinhuaskinke
** Parmaskinke
** Serranoskinke
* Svensk julskinka
Control Denied

**Control Denied** var et amerikansk power metal band. 

Bandet ble startet av Death-gitarist Chuck Schuldiner i 1996, men rakk bare å gi ut ett musikkalbum før Schuldiner døde i 2001. Schuldiner fikk med seg Richard Christy og Shannon Hamm som spilte sammen med Schuldiner i Death på det tidspunktet, i tillegg til tidligere Death-bassist Steve DiGiorgio. Tim Aymar fra power metal-bandet *Psycho Scream* var vokalist.

Før Schuldiner døde var bandet i studio for annen gang, og arbeidet med et nytt album kalt *When Man and Machine Collide*. Albumet er ikke fullført eller utgitt fordi det er uklart hvem som har rettighetene til albumet.

## Diskografi
*1999:  *[[The Fragile Art of Existence]]* (Nuclear Blast)

## Referanser


## Eksterne lenker
* 
* 
*
Dimmuborgir

**Dimmuborgir** er et stort område med uvanlige lavaformasjoner på ei lavaslette øst for Mývatn på Island. Dimmuborgir-området består av forskjellige grotter og steinformasjoner som er rester etter vulkansk aktivitet. Området kan se ut som restene etter en eldgammel kollapset festning med søyler som spyr ut røykfaner med svovelholdig røyk. I islandske myter var Dimmuborgir en by mellom jorda og underverden, og skal ha vært bosted for alver, troll og julenissen. 

Det norske symfoniske black metal-bandet Dimmu Borgir er oppkalt etter området. 

## Eksterne lenker
* Dimmuborgir på Island
David Østby

:*«For lovsangsleder David Østby, se «[[David André Østby]]»*

**David Østby** (født 1935) er predikant, pastor og redaktør i norsk pinsebevegelse.

Han vokste opp på Vestmarka i Hedmark og har vært pastor i flere av landets største pinsemenigheter, som Filadelfiakirken i Oslo, Pinsekirken Sarpsborg, Tabernaklet i Bergen og Salemkirken i Lørenskog. Han var også med i oppstarten av TV-Inter og IBRA radio og har også vært andaktsholder i NRK.
I IBRA Radio var han først programsekretær og senere daglig leder. IBRA radio skiftet etterhvert navn til IBRA Media og er et fellestiltak for norsk og svensk pinsebevegelse.

I 1953 ble Østby utsendt som evangelist, fra Betania Tønsberg. Han har virket som evangelist, særlig på vest- og østlandet. I et år var han tilknyttet Betel Trondheim.

Han har skrevet en rekke teologiske bøker med et samlet opplag på 100 000 eksemplarer og hatt en sentrale roller i Filadelfiaforlaget og ved Hedmarktoppen folkehøyskole.

## Bibliografi

Østby har skrevet eller vært medforfatter i flere bøker. 
* 1977 &ndash; *Frelse* &ndash; Filadelfiaforlaget, Temaserien Tro og tanke 1, ISBN 82-534-0348-8
* 1977 &ndash; *Dåp* &ndash; Filadelfiaforlaget, Temaserien Tro og tanke 3, ISBN 82-534-0427-1
* 1978 &ndash; *Menigheten* &ndash; ISBN 82-534-0443-3
* 1978 &ndash; *Ja til Jesus* &ndash; ISBN 82-534-0435-2
* 1979 &ndash; *Det Viktigste* &ndash; ISBN 82-534-0456-5
* 1982 &ndash; *En ny virkelighet* &ndash; ISBN 82-534-0579-0
* 1984 &ndash; *Liv i trygghet* &ndash; 37 sider
* 1986 &ndash; *Jesus frigjør, vitnesbyrd om underets Gud* &ndash; ISBN 82-534-0707-6
* 1994 &ndash; *Ny kraft* &ndash; ISBN 82-7388-359-0
* 1995 &ndash; *Jorden rundt med IBRA radio i 40 år* &ndash; IBRA radio, Norge, 61 sider
* 1999 &ndash; *Bibelen forutsa det* &ndash; ISBN 82-7388-689-1
* 2001 &ndash; *Alle Guds løfter* &ndash; ISBN 82-7388-778-2
* 2005 &ndash; *Bønneskolen, veien til et rikere bønneliv* &ndash; ISBN 82-997172-0-5
* 2007 &ndash; *Slik talte pionérene, perler fra Ordets skattkammer* &ndash; ISBN 978-82-997172-1-2
* 2011 – *Bønn – veien til Guds hjerte*
* 2012 – *Drømmen om Messias* (sammen med Josef Østby)
* 2014 – *Bibelens profetier i dagens nyheter*
* 2016 – *For en tid som denne*
* 2020 – *I forventning av Jesu gjenkomst & himmelens herlighet*
* 2021 – *Den Hellige Ånd – kraft til liv og tjeneste*
* 2022 – *Den Gud jeg tilhører og tjener*

## Referanser


## Kilder
* *Overrasket 50-årsjubilant*. Korsets Seier, oktober 2003.
* Nilsen, Oddvar. 1982. *Lys på stien*. Filadelfiaforlaget AS. side 342. ISBN 82-534-0599-5